Renault a anunţat că va lansa în 2021 primul model electric Dacia.

Renault va lansa anul acesta noul Twingo Electric, iar în 2021 va urma Dacia „Urban City Car”, a anunțat constructorul auto francez odată cu publicarea rezultatelor financiare.

Gama Dacia va include atât un model hibrid, cel mai probabil următorul SUV Duster facelift, cât şi un model 100% electric.

Accelerarea planurilor are loc în contextul în care începând cu anul viitor fiecare grup auto din Europa va trebui să se încadreze într-o medie de 95 de grame de dioxid de carbon per kilometru la nivel de flotă.

Grupul auto francez Renault a anunţat că a înregistrat o pierdere netă consolidată de 141 milioane de euro în 2019. Renault şi-a stabilit o marjă pentru profitul operaţional de 3-4% în 2020, în scădere de la 4,8% în 2019.

Italianul Luca de Meo, fostul şef al brandului Seat deţinut de Volkswagen, va prelua din iulie funcţia de director general al Renault.

(sursa foto: Conferință de presă Renault)